У Вікіпедыі ёсць артыкулы пра іншых асоб з прозвішчам Гаўрылаў.
**Ілья Гаўрылаў** (нар. 26 верасня 1988, Віцебск) — беларускі футбаліст, брамнік.

Клубная кар’ера
---------------

Выхаванец віцебскага футбола. Футболам пачаў займацца ў 8 гадоў, а ўжо ў 14 гадоў перайшоў у мінскае «Дынама», за якое правёў адзін матч у Кубку Беларусі.

У 2007 годзе разам з Антонам Амельчанкам і Юрыем Жаўновым (якія прыйшлі ў клуб некалькі раней) стаў іграком клуба расійскай Прэм’ер-лігі «Масква». Аднак у першую каманду прабіцца не змог; гуляючы ў першынстве моладзевых каманд, зразумеў, што хоча гуляць на больш высокім узроўні і папрасіў кіраўніцтва адпусціць яго ў арэнду.

Так, у 2008 годзе Ілья гуляў у арэндзе ў беларускіх клубах: магілёўскім «Дняпро» і «Тарпеда» з Жодзіна. За «Дняпро» Ілья правёў ўсяго адну гульню ў Вышэйшай лізе Беларусі. За жодзінскае «Тарпеда» дэбютаваў 10 жніўня 2008 года ў матчы з магілёўскім «Савітам», выйшаўшы ў стартавым складзе і правёўшы ўсю гульню. Па заканчэнні арэнды Гаўрылаў вярнуўся ў «Маскву».

У сакавіку 2010 года падпісаў двухгадовы кантракт з астраханскім «Валгаром-Газпрамам», які выступаў у Першым дывізіёне. Аднак правёў ўсяго два матчы, пасля чаго ў чэрвені 2010 кантракт па ўзаемнай згодзе быў скасаваны, і Гаўрылаў вярнуўся ў Беларусь зноў у жодзінскае «Тарпеда», заключыўшы працоўнае пагадненне на паўгода.

Пасля заканчэння тэрміну кантракта Ілья ў якасці свабоднага агента адправіўся на прагляд у курскі «Авангард», з якім у выніку 13 лютага 2011 падпісаў кантракт. За курскі клуб дэбютаваў 2 мая ў матчы трэцяга тура Першынства Расіі з саратаўскім «Сокалам». Па заканчэнні сезона 2011/12 пакінуў «Авангард».

13 ліпеня 2012 года было абвешчана аб тым, што Ілья заключыў аднагадовае пагадненне з падмаскоўнымі «Хімкамі». У складзе «Хімкаў» трывала гуляў у аснове ў ФНЛ.

У пачатку чэрвеня 2013 года перайшоў у валгаградскі «Ротар», але на полі з’яўляўся эпізадычна. У выніку, у 2014 годзе ўжо не з’яўляўся нават на лаўцы запасных, шукаючы новы клуб.

У ліпені 2014 года перайшоў у салігорскі «Шахцёр», дзе стаў другім брамнікам пасля Артура Каценкі. Паколькі на той момант страціў беларускае грамадзянства на карысць расійскага, то стаў выступаць у чэмпіянаце Беларусі ў якасці легіянера.

У лютым 2015 года склад «Шахцёра» папоўніў вопытны брамнік Уладзімір Бушма, пасля чаго Гаўрылаў выпаў з асноўнай абоймы гарнякоў. У выніку ў сакавіку 2015 года, разарваўшы кантракт з «Шахцёрам», перайшоў у мікашэвіцкі «Граніт», у складзе якога стаў асноўным брамнікам.

У лютым 2016 года вярнуўся ў Расію, пасля прагляду падпісаўшы кантракт з клубам «Прамень-Энергія». У складзе ўладзівастоцкага клуба трывала гуляў у аснове. У чэрвені 2017 года зноў стаў іграком «Ротара», аднак ужо ў верасні таго ж года на правах свабоднага агента пакінуў каманду.

У 2017 годзе стаў абвінавачаным ва ўдзеле ў дагаварным матчы падчас выступу за «Граніт». У кастрычніку 2017 года па выніках справы аб дагаварных матчах быў прысуджаны да штрафу ў 11,5 тысяч рублёў, а ў лютым 2018 года атрымаў ад Дысцыплінарнага камітэта АБФФ пажыццёвую дыскваліфікацыю. У пачатку 2018 года падпісаў пагадненне з узбекскім клубам «Наўбахор», аднак у выніку так і не згуляў за яго, неўзабаве пакінуў каманду і завяршыў кар’еру.

Міжнародная кар’ера
-------------------

У 2009 годзе згуляў у трох матчах за моладзевую зборную Беларусі.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2014

Зноскі
------

1. ↑  Ilia Gavrilov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2 3  Илья Гаврилов: «Когда в тебя верят — крылья вырастают» Архівавана 21 жніўня 2014.
3. ↑  1/8 финала. Повторные матчи. Легок путь в четвертьфинал
4. ↑  Путь в Турцию Общественно-политический еженедельник «Курск», Антон Михашенок, 5 марта 2011
5. ↑  Илья Гаврилов: «В Белоруссии хорошо, но хочется большего» *Sports.ru*, 16 января 2009
6. ↑  Илья Гаврилов подписал контракт с астраханским «Волгарь-Газпромом» *Football.by*, 25 марта 2010
7. ↑  Илья Гаврилов покинул «Волгарь-Газпром» *Football.by*, 22 июня 2010
8. ↑  Илья Гаврилов объявился в курском «Авангарде» *Football.by*, 2 февраля 2011
9. ↑  В «Химки» перешел Илья Гаврилов Архівавана 2 снежня 2013.
10. ↑  «Ротор» заключил контракт с голкипером Ильей Гавриловым Архівавана 13 чэрвеня 2013.
11. ↑  «Шахтер» подписал Гаврилова и расстался с Копанцовым
12. ↑  «Гранит» подписал Невмываку, Габовду и Гаврилова
13. ↑  Илья Гаврилов сменил Микашевичи на Владивосток
14. ↑  Илья Гаврилов сменил «Луч-Энергию» на «Ротор»
15. ↑  «Ротор» расторг контракт с Ильей Гавриловым
16. ↑  "Дело о договорных матчах". От 4 до 40 тысяч евро штрафа, до 3 лет ограничения свободы **(нявызн.)**(недаступная спасылка). Архівавана з першакрыніцы 13 снежня 2021. Праверана 20 кастрычніка 2018.
17. ↑  Футбол. БФФ пожизненно дисквалифицировала 12 фигурантов договорных матчей **(нявызн.)**(недаступная спасылка). Архівавана з першакрыніцы 13 снежня 2021. Праверана 20 кастрычніка 2018.
18. ↑  Дело о "договорняках". "Друзья-однополчане", где же вы теперь? **(нявызн.)**(недаступная спасылка). Архівавана з першакрыніцы 13 снежня 2021. Праверана 20 кастрычніка 2018.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол · РПЛ (ігрок) |